Abatuuze abawangaalira mu magombolola 2 okuli Nairambi ne Buwooya mu district ye Buvuma bekubidde enduulu eri parliament ,bayambibwe olwekitongole ky’ebibira ekyabalagidde okwamuka ettaka kwebatudde nti lya bibira
Nga bayita mu mubaka omukyala owa district ye Buvuma Susan Mugabi mu kwemulugunya kwabwe bagamba nti amagombolola gano gaatondebwawo government, era babadde balonda abakulembeze nga kibeewunyisa ate okugobaganyizibwa essaawa eno.
Basabye parliament eragire government ebafunire ettaka kweba ebasengulira okusinga okubasindiikiriza.
Omumyuka owokusatu owa ssaabaminister Hajjat Rukiya Nakadaama agambye nti abantu mu magombolola ago tebasobola kusengulwa nga tebafuniddwa wakubateeka,naagamba nti wakwogera ne minister w’obutonde bwensi basalewo eky’okubakolera.
lug_Latn lug_Latn lug_Latn lug_Latn